pythainlp/thai_wikipedia_clean_20230101 huggingface dataset:
ฤดูพายุไต้ฝุ่นแปซิฟิก พ.ศ. 2522 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2522 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2522) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พิชาญ พิบูลย์วัฒนวงษ์
นายพิชาญ พิบูลย์วัฒนวงษ์ (23 กรกฎาคม พ.ศ. 2485 -) อดีตสมาชิกสภาผู้แทนราษฎรจังหวัดหนองบัวลำภู และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย
พิชาญ พิบูลย์วัฒนวงษ์ เกิดเมื่อวันที่ 23 กรกฎาคม พ.ศ. 2485 สำเร็จการศึกษาระดับปริญญาตรี จาก คณะรัฐศาสตร์ จุฬาลงกรณ์มหาวิทยาลัย
พิชาญ เข้าสู่วงการการเมือง ด้วยการเป็นประธานกรรมการสุขาภิบาลสุวรรณคูหา-นากลาง ในช่วงปี พ.ศ. 2525 ถึง พ.ศ. 2533 และ ประธานกรรมการสุขาภิบาลโนนสูงเปลือย-ตูมใต้ ในช่วงปี พ.ศ. 2533 ถึง พ.ศ. 2537 ก่อนที่จะดำรงตำแหน่งเป็นเทศมนตรีเทศบาลเมืองหนองบัวลำภู ใน พ.ศ. 2539
พิชาญ ได้รับเลือกตั้งเป็นสมาชิกสภาผู้แทนราษฎรครั้งแรก ด้วยการเป็นสมาชิกสภาผู้แทนราษฎรจังหวัดหนองบัวลำภู เมื่อ พ.ศ. 2539 สังกัดพรรคความหวังใหม่ ก่อนที่จะได้รับเลือกตั้งให้เป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย เมื่อ พ.ศ. 2544 และได้รับเลือกตั้งรวม 2 สมัย
พิชาญ พิบูลย์วัฒนวงษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ดักมาร์แห่งโบฮีเมีย
ดักมาร์แห่งโบฮีเมีย (หรือพระนามว่า มาร์กาเร็ต (มาร์เคตา) ราวค.ศ. 1186 - 24 พฤษภาคม ค.ศ. 1212 เมืองรีเบ) ทรงเป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าวัลเดมาร์ที่ 2 แห่งเดนมาร์ก โดยทรงเป็นพระมเหสีพระองค์แรก พระนางเป็นพระราชธิดาในพระเจ้าออทโทคาร์ที่ 1 แห่งโบฮีเมียที่ประสูติแต่พระมเหสีองค์แรกคือ อเดเลดแห่งไมเซิน
ช่วงต้นพระชนมชีพ.
พระราชบิดาของเจ้าหญิงมาร์เคตา คือ ออทโทคาร์ที่ 1 ทรงเป็นดยุกแห่งโบฮีเมียในปีค.ศ. 1192 แต่ในปีค.ศ. 1193 ทรงถูกปลดจากตำแหน่งจากภัยทางการเมืองของจักรวรรดิโรมันอันศักดิ์สิทธิ์ พระองค์และราชวงศ์ได้ออกจากโบฮีเมีย พระชายาของพระองค์คือ อเดเลดแห่งไมเซิน และพระโอรสธิดาได้ไปประทับที่ราชสำนักของพระเชษฐาในพระนางอเดเลด คือ อัลเบร็ชท์ที่ 1 มาร์เกรฟแห่งไมเซิน ออทโทคาร์ทรงกลายเป็นทหารรับจ้างของจักรพรรดิเยอรมัน ในปีค.ศ. 1197 ออทโทคาร์ได้รับตำแหน่งดยุกแห่งโบฮีเมียเป็นครั้งที่สอง และได้ขึ้นเป็นกษัตริย์โบฮีเมียในปีค.ศ. 1198 กษัตริย์ออทโทคาร์ที่ 1 ทรงละทิ้งพระราชินีอเดเลดด้วยการหย่าร้างในปีค.ศ. 1199 จากการร่วมสายโลหิตกัน และหลังจากนั้นหนึ่งปีทรงอภิเษกสมรสใหม่กับเจ้าหญิงคอนสแตนเซียแห่งฮังการี กระบวนการนี้มีส่วนช่วยให้พระองค์ยกระดับตำแหน่งจากดยุกมาเป็นพระมหากษัตริย์ตามพระราชกฤษฎีกาทองแห่งซิชิลี
อดีตพระราชินีอเดเลดไม่ทรงสละสิทธิของพระนาง ในปีค.ศ. 1205 พระนางเสด็จกลับไปยังปรากชั่วคราว ในช่วงนั้นกษัตริย์ออทโทคาร์ทรงให้เจ้าหญิงมาร์เคตา พระราชธิดาอภิเษกสมรสกับพระเจ้าวัลเดมาร์ที่ 2 แห่งเดนมาร์ก พระมเหสีองค์ใหม่ของพระองค์คือ พระราชินีคอนสแตนเซียมีประสูติกาลพระโอรสซึ่งต่อมาคือ พระเจ้าเวนสเลาสที่ 1 แห่งโบฮีเมียในปีเดียวกัน อดีตพระราชินีอเดเลดเสด็จออกจากโบฮีเมีย และสิ้นพระชนม์ในเวลาไม่นานหลังจากนั้น
ก่อนการอภิเษกสมรสครั้งแรก กษัตริย์วัลเดมาร์ที่ 2 ทรงอภิเษกสมรสกับรีเชซาแห่งบาวาเรีย ธิดาในดยุกแห่งแซกโซนี เมื่อการแต่งงานไม่เกิดขึ้น พระองค์ได้อภิเษกสมรสครั้งแรกกับเจ้าหญิงมาร์เคตาแห่งโบฮีเมีย ซึ่งเป็นที่รู้จักในนาม "ดักมาร์" ในปีค.ศ. 1205 ที่เมืองลือเบ็ค ตามบันทึกอันนาเลสเย็นเซส (รีดาบอเก็น; "Rydårbogen") บันทึกว่าในปีค.ศ. 1206 สมเด็จพระราชินีดักมาร์มีอิทธิพลเหนือกษัตริย์วัลเดมาร์ให้ปล่อยตัวศัตรูคู่อาฆาตของพระองค์คือ บิชอปวัลเดมาร์แห่งชเลสวิช ซึ่งถูกคุมขังมาตั้งแต่ปีค.ศ. 1193
ในปีค.ศ. 1209 สมเด็จพระราชินีดักมาร์มีพระประสูติกาล เจ้าชายวัลเดมาร์แห่งเดนมาร์ก (ราวค.ศ. 1209 - 1231) สมเด็จพระราชินีดักมาร์สิ้นพระชนม์ขณะมีพระประสูติกาลพระโอรสองค์ที่สอง ซึ่งไม่รอดพระชนม์เช่นกัน กษัตริย์วัลเดมาร์ที่ 2 ทรงแต่งตั้งให้พระโอรสขึ้นเป็นกษัตริย์ร่วมเป็นที่รู้จักในนาม ยุวกษัตริย์วัลเดมาร์ ณ เมืองชเลสวิกในปีค.ศ. 1218 แต่ยุวกษัตริย์วัลเดมาร์กลับทรงประสบอุบัติเหตุต้องลูกธนูขณะเสด็จออกล่าสัตว์ที่เรฟสนีส์ในภาคเหนือของจัตแลนด์ ปีค.ศ. 1231
ไม่ค่อยมีใครทราบถึงเรื่องราวของสมเด็จพระราชินีดักมาร์ในฐานะบุคคลจริง เนื่องจากภาพลักษณ์ของพระนางมักปรากฏตามคติชนพื้นบ้าน นิทานโบราณและตำนาน ที่แสดงภาพลักษณ์พระนางในฐานะพระราชินีชาวคริสต์ในอุดมคติ ผู้อ่อนโยน มีขันติธรรมและเป็นที่เคารพรักไปทั่ว ตรงกันข้ามกับพระราชินีองค์ต่อมาอย่าง พระราชินีเบเรนกาเรีย เพลงบัลลาดเก่าแก่มีเนื้อความว่า พระนางดักมาร์ขอร้องให้กษัตริย์อภิเษกสมรสกับเคิร์ชเทน บุตรีของคาร์ล ฟอน รีซ และไม่ให้เสกสมรสกับ "ดอกไม้งาม" อย่างเบเรนกาเรียแห่งโปรตุเกส (เบ็นเกิร์ด) เพราะพระนางทรงทำนายว่าเหล่าโอรสที่เกิดกับบาเรนกาเรียแห่งโปรตุเกสจะต่อสู้แย่งชิงบัลลังก์กัน
หลังการสิ้นพระชนม์ของพระราชินีดักมาร์ มีความพยายามผูกสัมพันธ์กับแฟลนเดอส์ (ดินแดนที่มีความสำคัญทางการค้าและมีพรมแดนติดกับศัตรูเดนมาร์กทางตะวันตก) กษัตริย์วัลเดมาร์จึงอภิเษกสมรสกับเจ้าหญิงเบเรนกาเรียในปีค.ศ. 1214 พระศพของสมเด็จพระราชินีดักมาร์ถูกฝังที่โบสถ์นักบุญเบ็นท์ในริงสเต็ด เคียงข้างกษัตริย์วัลเดมาร์ที่ 2 และมีพระศพของพระราชินีเบเรนกาเรียอยู่อีกข้างหนึ่งของพระบรมศพกษัตริย์
พระโอรส.
ทรงมีพระโอรสดังนี้
กางเขนดักมาร์.
กางเขนประดับหน้าอก เป็นที่รู้จำในนามว่า "กางเขนดักมาร์" (ดักมาร์คอร์เซ็ท;"Dagmarkorset") ซึ่งวางอยู่บนพระทรวงของพระศพพระราชินีดักมาร์ซึ่งมีการเปิดโลงพระศพในปีค.ศ. 1683 ในปีค.ศ. 1695 กางเขนได้ถูกบริจาคแก่หอศิลป์แห่งชาติเดนมาร์ก อัญมณีมีการเจียระไนตามศิลปะไบแซนไทน์และวัสดุทำจากทองคำ มีการเคลือบโดยเอนาเมล ด้านหนึ่งเป็นไม้กางเขนส่วนอีกด้านหนึ่งเป็นภาพพระเยซูอยู่ตรงกลาง ล้อมรอบด้วยนักบุญบาซิลแห่งซีซาเรีย นักบุญจอห์น คริสซอสตอม พระแม่มารีย์ และนักบุญยอห์นอัครทูต ในปีค.ศ. 1863 พระเจ้าเฟรเดอริกที่ 7 แห่งเดนมาร์กได้บริจาครูปจำลองของกางเขนให้แก่เจ้าหญิงอเล็กซานดราแห่งเดนมาร์ก พระธิดาในเจ้าชายคริสเตียนแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค ซึ่งต่อมาคือ พระเจ้าคริสเตียนที่ 9 แห่งเดนมาร์ก ในคราวที่เจ้าหญิงได้อภิเษกสมรสกับเจ้าชายแห่งเวลส์ ซึ่งต่อมาคือ สมเด็จพระเจ้าเอ็ดเวิร์ดที่ 7 แห่งสหราชอาณาจักร
ในยุคสมัยใหม่ กางเขนดักมาร์จะถูกสวมใส่โดย "เด็กหญิงชาวเดนมาร์กเพื่อยืนยันการนับถือคริสตจักรนิกายลูเธอรันและจะถูกมอบให้แก่เด็กๆ ในฐานะของขวัญบัพติศมาด้วย" ในนิกายลูเธอรันของศาสนจักรสวีเดน "กางเขนจะถูกส่งต่อสืบทอดไปยังบิชอปคนใหม่ที่ได้รับการแต่งตั้งเข้ารับตำแหน่ง อาร์กบิชอปแห่งอุปซาลาพร้อมกับตุ้มปี่และโครเซียร์"
ดึนาโมเดรสเดิน
ดึนาโมเดรสเดิน  เป็นสโมสรฟุตบอลในเยอรมนี จากเมืองเดรสเดิน ก่อตั้งเมื่อปี ค.ศ. 1953 เคยเป็นสโมสรจากเยอรมนีตะวันออก
นอร์เทิร์นไอร์แลนด์ฟุตบอลลีก
นอร์เทิร์นไอร์แลนด์ฟุตบอลลีก (ชื่อย่อ: NIFL) หรือ ไอริชลีก เป็นลีกฟุตบอลแห่งชาติของไอร์แลนด์เหนือ ก่อตั้งขึ้นใน ค.ศ. 1890 และได้ปรับเปลี่ยนโครงสร้างใน ค.ศ. 2013 เพื่อครอบคลุมลีกทั้งสามระดับในระบบลีกฟุตบอลไอร์แลนด์เหนือ ได้แก่ พรีเมียร์ชิป, แชมเปียนชิป และพรีเมียร์อินเตอร์มิเดียตลีก
นอกเหนือจากลีกแล้ว เอ็นไอเอฟแอลยังควบคุมนอร์เทิร์นไอร์แลนด์ฟุตบอลลีกคัพ เช่นเดียวกันกับเดเวลอปเมนต์ลีกและจอร์จ วิลซอน คัพ สำหรับทีมสำรอง กับยูธลีกและยูธลีกคัพ สำหรับทีมเยาวชน นอร์เทิร์นไอร์แลนด์ฟุตบอลลีกมีสถานะเป็นบริษัทจำกัด โดยมีสมาชิกคือ 36 สโมสร แบ่งส่วนเป็นเจ้าของสโมสรละเท่า ๆ กัน
Northern Ireland Football League
โรงพยาบาลมหาวิทยาลัยซันไชน์โคสต์
โรงพยาบาลมหาวิทยาลัยซันไชน์โคสต์ เป็นโรงพยาบาลในเขตปริมณฑลซันไชน์โคสต์ รัฐควีนส์แลนด์
ในเดือนกรกฎาคม พ.ศ. 2555 รัฐบาลแห่งรัฐควีนส์แลนด์ ได้แต่งตั้งกลุ่ม บริษัท Exemplar Health ซึ่งประกอบด้วย Lend Lease Group, Capella Capital, ซีเมนส์ และ Spotless Group Holdings เพื่อก่อสร้างโรงพยาบาลมหาวิทยาลัยซันไชน์โคสต์ (SCUH) ในรูปแบบ หุ้นส่วนมหาชน-เอกชน การก่อสร้างเริ่มขึ้นในเดือนตุลาคม พ.ศ. 2555 และเปิดให้บริการในเดือนมีนาคม พ.ศ. 2560 ด้วยขนาดเริ่มต้น 450 เตียง ซึ่งมีแผนจะเพิ่มเป็น 738 เตียงภายในปี พ.ศ. 2564 เป็นโรงพยาบาลเพื่อการเรียนการสอน ในประเทศออสเตรเลียที่เปิดขึ้นแห่งแรกในรอบ 20 ปี โดยมีมูลค่าของโครงการ $1.8 พันล้านเหรียญออสเตรเลีย
เมื่อ 5 มีนาคม พ.ศ. 2563 รัฐควีนส์แลนด์ยืนยันว่า ชายวัย 81 ปี ที่เพิ่งเดินทางกลับจากประเทศไทย ทำการทดสอบโรคติดเชื้อไวรัสโคโรนา 2019 พบว่าผลเป็นบวก และได้เข้ารับการรักษาที่โรงพยาบาลมหาวิทยาลัยซันไชน์โคสต์
เคาน์เตสมาเรีย-เจนเก เค็กเลวิชแห่งบูซิน
เคาน์เตสมาเรีย-เจนเก เค็กเลวิชแห่งบูซิน  ต่อมาคือ เจ้าหญิงมาเรีย-เจนเกแห่งบาวาเรีย และ สมเด็จพระราชินีมาเรีย-เจนเกแห่งบาวาเรีย ตามลำดับ ประสูติเมื่อวันที่ 23 เมษายน 2464 เป็นธิดาของ เคานต์สเตฟาน เค็กเลวิชแห่งบูซิน และ เคาน์เตสคาร์ลา
เคาน์เตสมาเรีย-เจนเก เค็กเลวิชแห่งบูซิน ได้เสกสมรสกับ เจ้าชายอัลเบรชท์ ดยุกแห่งบาวาเรีย เมื่อวันที่ 21 เมษายน 2514 รับพระราชทานพระอิสริยยศและพระฐานันดรที่ รอยัลไฮเนส เจ้าหญิงแห่งบาวาเรีย พระชายา และ สมเด็จพระราชินีแห่งบาวาเรีย ซึ่งพระราชอิสริยยศนี้ เป็นเพียงในพระนามเท่านั้น หลังจากเสกสมรส ไม่มีพระบุตร
เครก แคทคาร์ต
เครก จอร์จ แคทคาร์ต (เกิดวันที่ 6 กุมภาพันธ์ ค.ศ. 1989) เป็นนักฟุตบอลชาวไอร์แลนด์เหนือผู้เล่นในตำแหน่งเซ็นเตอร์แบ็กให้กับวอตฟอร์ดและทีมชาตินอร์เทิร์นไอร์แลนด์ เขาเคยเป็นกัปตันของทีมชาตินอร์เทิร์นไอร์แลนด์รุ่นอายุไม่เกิน 21 ปี
แคทคาร์ตเป็นผู้เล่นที่มาจากทีมเยาวชนของแมนเชสเตอร์ยูไนเต็ด เขาเคยถูกปล่อยยืมตัวให้กับรอแยลแอนต์เวิร์ปในเบลเยียม และพลิมัทอาร์ไกล์กับวอตฟอร์ดในอังกฤษ ต่อมาเขาย้ายไปแบล็กพูลใน ค.ศ. 2010 และย้ายไปวอตฟอร์ดในเดือนกรกฎาคม ค.ศ. 2014
ในเดือนพฤษภาคม ค.ศ. 2009 แคทคาร์ตถูกเรียกติดทีมชาตินอร์เทิร์นไอร์แลนด์เป็นครั้งแรกพร้อมกับผู้เล่นอีก 9 คนที่ยังไม่เคยติดทีมชาติมาก่อน สำหรับการแข่งขันนัดกระชับมิตรที่พบกับอิตาลีในวันที่ 6 มิถุนายน ต่อมาเขาได้ลงเล่นให้กับทีมชาติครั้งแรกในนัดที่บุกไปเอาชนะสโลวีเนียที่มาริบอร์ 1–0 ในวันที่ 3 กันยายน ค.ศ. 2010
วอตฟอร์ด
แอลัน แมนนัส
แอลัน แมนนัส (เกิดวันที่ 19 พฤษภาคม ค.ศ. 1982) เป็นนักฟุตบอลชาวไอร์แลนด์ เขาเริ่มต้นอาชีพกับลินฟีลด์ โดยเคยถูกปล่อยยืมตัวให้กับแลร์นและแคร์ริกเรนเจอส์ ต่อมาเขาเซ็นสัญญากับแชมร็อกโรเวอส์ใน ค.ศ. 2011 ก่อนที่จะย้ายไปเซนต์จอห์นสโตน และย้ายกลับมาเล่นที่แชมร็อกโรเวอส์อีกครั้ง
แมนนัสได้ลงเล่นให้กับทีมชาตินอร์เทิร์นไอร์แลนด์ครั้งแรกในนัดที่พบกับตรินิแดดและโตเบโกในฤดูร้อนปี 2004 เขายังได้ลงเล่นในนัดกระชับมิตรที่พบกับบัลแกเรีย, กรีซ และอิตาลี
ลินฟีลด์
แชมร็อกโรเวอส์
เซนต์จอห์นสโตน
Alan Mannus
สัญญาอนุญาตอะแพชี
สัญญาอนุญาตอะแพชี หรือ Apache License เป็น ข้อตกลงการใช้งานซอฟต์แวร์เสรี ถูกเขียนโดยมูลนิธิซอฟต์แวร์อะแพชี โดยสามารถใช้งานได้ฟรี ปรับแต่งแล้วเอาไปขายต่อได้ ไม่จำเป็นต้องเปิดเผยโค้ดโปรแกรม
การยอมรับและการนำไปใช้งาน.
เดือนตุลาคม พ.ศ.2555 มีโครงการ 8,708 โครงการที่ SourceForge.net ให้บริการใช้เงื่อนไขของสัญญาอนุญาตอะแพชี ในบล็อกโพสต์เมื่อเดือนพฤษภาคม 2551 กูเกิลระบุว่ากว่า 25% ของเกือบ 100,000 โครงการที่โฮสต์บน Google Code นั้นใช้สัญญาอนุญาตอะแพชี รวมถึงระบบปฏิบัติการแอนดรอยด์
ต่อมาปี พ.ศ.2558 Black Duck Software และ GitHub ได้ออกรายงานว่า สัญญาอนุญาตอะแพชีได้รับความนิยมเป็นอันดับที่สามในโดเมน FOSS ถัดจาก สัญญาอนุญาตของสถาบันเทคโนโลยีแมสซาชูเซตส์ และ สัญญาอนุญาตสาธารณะทั่วไปของกนู รุ่น 2
ขณะที่โครงการ OpenBSD ไม่ถือว่า Apache License 2.0 เป็นใบอนุญาตฟรีที่ยอมรับได้เนื่องจากข้อกำหนดสิทธิบัตร นโยบาย OpenBSD เชื่อว่าเมื่อใบอนุญาตบังคับให้บุคคลหนึ่งสละสิทธิ์ทางกฎหมายที่คนอื่นมี ใบอนุญาตนั้นจะไม่ฟรีอีกต่อไป
จักรพรรดินีเจี่ย
จักรพรรดินีเจี่ย (; 800-843) หรือ เจี่ยหนานเฟิง  คือจักรพรรดินีของจีน. เป็นบุตรสาวของ กาอุ้น และเป็นจักรพรรดินีองค์แรกของ จักรพรรดิจิ้นฮุ่ย แห่ง ราชวงศ์จิ้น และยังเป็นหลานสาวของ กากุ๋ย. พระนางเป็นที่รู้จักในฐานะบุคคลผู้ชั่วร้ายในประวัติศาสตร์จีน, ในฐานะผู้กระตุ้นให้เกิด สงครามแปดอ๋อง นำไปสู่กบฏของ ห้าเผ่าคนเถื่อน และการสูญเสียดินแดนทางตอนเหนือและตอนกลางของจีนของราชวงศ์จิ้น.
พระประวัติและการอภิเษก.
จักรพรรดินีเจี่ยประสูติเมื่อ พ.ศ. 800 เป็นบุตรสาวของขุนนางแห่งวุยก๊กและราชวงศ์จิ้น กาอุ้น และภรรยาคนที่ 2 ของเขา กวอหวย (郭槐). โดยพระนางเป็นบุตรสาวคนโต, ซึ่งกาอุ้นนั้นมีบุตรสาว 2 คนจากการสมรสครั้งก่อนกับหลี่ฮูหยิน. ทั้งคู่มีบุตรสาวอีกคนหนึ่ง, เจี่ยอู่ (賈午), เกิดเมื่อ พ.ศ. 803. พวกเขามีบุตรชายอีก 2 คนแต่ทั้งสองก็เสียชีวิตตั้งแต่เด็ก.
ใน พ.ศ. 814, กาอุ้นหมดหนทางที่จะหลีกเลี่ยงการนำทัพไปโจมตีกบฏของพวกชนเผ่า เซียนเป่ย์ เขาจึงตัดสินใจที่จะให้พระนางหรือพระขนิษฐาของพระนางไปอภิเษกกับองค์ชายรัชทายาทผู้พิการทางด้านการพัฒนา ซือหม่าจง. ซึ่ง จักรพรรดิจิ้นอู่ ได้ปฏิเสธความคิดนี้, พร้อมกับเสนอบุตรสาวของ อุยก๋วน ให้เป็นพระคู่หมั้นขององค์ชายรัชทายาท. โดยพระองค์ได้โต้แย้งกลับไปว่า
อย่างไรก็ตาม, กวอหวยพระมารดาของจักรพรรดินีเจี่ยเป็นพระสหายกับ จักรพรรดินีหยางหยัน จักรพรรดินีองค์แรกของจักรพรรดิจิ้นอู่และพระราชมารดาขององค์ชายรัชทายาททั้งสองร่วมมือกันสรรเสริญบุตรสาวของกาอุ้นเป็นการใหญ่, ทำให้จักรพรรดิตัดสินพระทัยเลือกคุณหนูเจี่ยแต่พระองค์ได้เลือกเจี่ยอู่มาอภิเษกกับองค์ชายรัชทายาทแต่ด้วยความที่เธอยังเด็กและชุดที่จะสวมใส่ก็สั้นเกินไป, จักรพรรดินีเจี่ยจึงถูกเลือกและทั้งคู่ก็เข้าพิธีอภิเษกเมื่อ พ.ศ. 815 พร้อมกับนั้นพระนางก็ได้รับการสถาปนาเป็นองค์หญิงรัชทายาท โดยขณะนั้นพระนางมีพระชนม์เพียง 14 ส่วนองค์ชายรัชทายาทมีพระชนม์เพียง 12.
ดัชเชสมาเรีย-เทเรซาแห่งเวือร์ทเทิมแบร์ค
ดัชเชสมาเรีย-เทเรซาแห่งเวือร์ทเทิมแบร์ค  ประสูติเมื่อวันที่ 12 พฤศจิกายน ค.ศ. 1934 เป็นพระธิดาใน ฟิลิปป์ อัลเบรชท์ ดยุกแห่งเวือร์ทเทิมแบร์ค และ อาร์ชดัชเชสโรซาแห่งออสเตรีย เป็นพระเชษฐภคินีใน คาร์ล ดยุกแห่งเวือร์ทเทิมแบร์ค พระองค์ปัจจุบัน
ดัชเชสมาเรีย-เทเรซาแห่งเวือร์ทเทิมแบร์ค ทรงเสกสมรสกับ เจ้าชายอ็องรี เคานต์แห่งปารีส เมื่อวันที่ 5 กรกฎาคม ค.ศ. 1957 มีพระบุตรดังนี้
หลังจากนั้นในปี ค.ศ. 1984 พระองค์และพระชายาหย่าขาดกัน โดภายหลังการหย่านั้น พระองค์ทรงดำรงพระอิสริยยศที่ ดัชเชสแห่งมงเปอร์ซิเออร์
แอลี แอแซดอฟ
แอลี แอแซดอฟ  เป็นนักการเมืองชาวอาเซอร์ไบจานปัจจุบันทำหน้าที่เป็นนายกรัฐมนตรีอาเซอร์ไบจานหลังจากที่เขาได้รับการแต่งตั้งให้ดำรงตำแหน่งในวันที่ 8 ตุลาคม ค.ศ. 2019 โดยประธานาธิบดีอิลฮัม แอลีเยฟ
Zea (พืช)
Zea เป็นสกุลของพืชดอกในวงศ์หญ้า สปีชีส์รู้จักกันมากที่สุดคือ "Z. mays" (ข้าวโพด) หนึ่งในพืชที่สำคัญที่สุดสำหรับสังคมมนุษย์ทั่วโลก สายพันธุ์ป่าหลายชนิดรู้จักกันในชื่อ teosintes และมีถิ่นกำเนิดในเมโสอเมริกา
หยูจี
หยูจี (; เสียชีวิต 202 ปีก่อนคริสตกาล) เป็นนางสนมของขุนศึก ฌ้อปาอ๋อง ผู้แข่งขันกับ หลิวปัง ผู้ก่อตั้ง ราชวงศ์ฮั่น ขึ้นมามีอำนาจสูงสุดเหนือประเทศจีนในช่วง สงครามฉู่-ฮั่น (206-202 ปีก่อนคริสต์กาล)
หยูจีเกิดเมื่อใดไม่ปรากฏหลักฐานและมี 2 เบาะแสเกี่ยวกับชาติกำเนิดของเธอ โดยเบาะแสแรกบอกว่าเธอมาจากเมืองหยันจี (顏集镇) ใน อำเภอฉู่หยาง ส่วนอีกเบาะแสอ้างว่าเธอมาจาก ซูโจว แต่ทั้งสองเบาะแสพูดตรงกันคือเธอเกิดตรงที่ทุกวันนี้คือ มณฑลเจียงซู
ใน 209 ปีก่อนคริสตกาล ตรงกับ พ.ศ. 335, เซี่ยงอฺวี่ และอาของเขา เซี่ยงเหลียง เริ่มต้นก่อกบฏเพื่อโค่นล้ม ราชวงศ์ฉิน. พี่ชายของหยูจี, หยูจื่อฉี (虞子期) รับใช้กองทัพของเซี่ยงเหลียงในฐานะขุนพล หยูจีพบเซี่ยงอฺวี่ เธอตกหลุมรักเขาและกลายเป็นนางสนมของเขา. นับแต่นั้น, เธอติดตามเขาและกองทัพของเขาไปในทุกการรบ.
ตระกูลภาษามายา
ตระกูลภาษามายา เป็นตระกูลของภาษาที่พูดกันในมีโซอเมริกาและทางตอนเหนือของอเมริกากลาง พูดโดยชาวมายาอย่างน้อย 6 ล้านคน ส่วนใหญ่อยู่ในกัวเตมาลา เม็กซิโก เบลีซ และฮอนดูรัส ใน ค.ศ. 1996 กัวเตมาลาได้รับรองภาษาตระกูลมายา 21 ภาษาด้วยชื่ออย่างเป็นทางการ และเม็กซิโกรับรองอีกแปดภาษาภายในอาณาเขตของประเทศ
ตระกูลภาษามายาเป็นหนึ่งในตระกูลภาษาที่ได้รับการศึกษามากที่สุดในทวีปอเมริกา ภาษามายาสมัยใหม่สืบทอดมาจากภาษามายาดั้งเดิมซึ่งคาดว่าพูดกันมาอย่างน้อย 5,000 ปีมาแล้ว ภาษามายาดั้งเดิมแตกสาขาออกเป็นอย่างน้อยหกสาขา ได้แก่ Huastecan, Quichean, Yucatecan, Qanjobalan, Mamean และ Chʼolan-Tzeltalan โดยได้รับการสืบสร้างขึ้นใหม่บางส่วนตามระเบียบวิธีเปรียบเทียบ
ในสมัยก่อนโคลัมบัสของประวัติศาสตร์มีโซอเมริกา ภาษาตระกูลมายาบางภาษาเขียนด้วยอักษรมายาซึ่งเป็นตัวหนังสือคำ อักษรนี้เป็นที่ใช้กันอย่างแพร่หลายโดยเฉพาะอย่างยิ่งในสมัยคลาสสิกของอารยธรรมมายา (ประมาณ ค.ศ. 250–900) คลังของจารึกมายาที่ยังหลงเหลืออยู่มากกว่า 5,000 จารึกบนอาคาร อนุสาวรีย์ เครื่องปั้นดินเผา และหนังสือพับจากกระดาษเปลือกไม้ ร่วมกับวรรณกรรมมากมายในภาษาตระกูลมายาที่เขียนด้วยอักษรละตินหลังจากถูกสเปนยึดครอง เป็นพื้นฐานความเข้าใจของประวัติศาสตร์สมัยก่อนโคลัมบัสในทวีปอเมริกาในปัจจุบัน
เครื่องกำเนิดสัญญาณ
เครื่องกำเนิดสัญญาณ (อังกฤษ: Signal generator) คือเครื่องมืออิเล็กทรอนิกส์ชนิดหนึ่งที่สร้างสัญญาณไฟฟ้าโดยมีแอมพลิจูด, ความถี่ และ โดยสัญญานที่ถูกสร้างขึ้นจะถูกนำไปใช้เพื่อเป็นตัวกระตุ้นสำหรับการวัดค่าทางอิเล็กทรอนิกส์ เพื่อใช้ในการออกแบบ, ทดสอบ, แก้ปัญหา และ ซ่อมแซมเครื่องมืออิเล็กทรอนิกส์ที่เสียหาย กระนั้นบางครั้งสัญญาณดังกล่าวก็สามารถนำไปใช้เพื่อทำผลงานศิลปะได้เช่นกัน
เครื่องกำเนิดสัญญาณมีอยู่หลายประเภท มีจุดประสงค์การใช้งานที่แตกต่างกันไป และมีราคาที่แตกต่างเช่นกัน ประเภทของเครื่องกำเนิดสัญญาณ ประกอบด้วย เครื่องกำเนิดสัญญาณรูปคลื่นไฟฟ้า (Function generator), เครื่องกำเนิดสัญญานคลื่น RF และ คลื่นไมโครเวฟ, เครื่องกําเนิดสัญญาณความถี่เสียง (Tone generator), เครื่องกำเนิดสัญญาณคลื่นตามต้องการ (Arbitrary Waveform Generator), เครื่องกำเนิดสัญญาณดิจิตัล (Digital pattern generator) และเครื่องกำเนิดคลื่นความถี่ (Frequency generator) โดยปรกติแล้วไม่มีเครื่องกำเนิดสัญญาณที่เหมาะสมกับงานทุกอย่าง
เครื่องกำเนิดสัญญาณอาจมีความเรียบง่ายแบบออสซิลเลเตอร์ (Oscillator) ที่สามาตรสอบเทียบความถี่และแอมพลิจูดของสัญญาน ไปจนถึงเครื่องกำเนิดสัญญาณสำหรับการใข้งานทั่วไปที่ควบคุมคุณสมบัติของสัญญาณทั้งหมดได้ เครื่องกำเนิดสัญญาณสำหรับการใข้งานทั่วไปที่ทันสมัยจะมีไมโครโปรเซสเซอร์ (Microprocessor) สำหรับควบคุม และ อนุญาตให้ควบคุมสัญญาณได้จากคอมพิวเตอร์ส่วนบุคคล (PC) เครื่องกำเนิดสัญญาณอาจเป็นเครื่องมือเฉพาะสำหรับกำเนิดสัญญาณ หรือเป็นส่วนประกอบของระบบทดสอบอัตโนมัติที่ซับซ้อน
เครื่องกำเนิดสัญญาณที่มีการวางจำหน่ายเครื่องแรกชื่อว่า "General Radio 403" ผลิตโดย บริษัท เจเนรัล เรดิโอ จำกัด ในเดือนมิถุนายน ค.ศ.1928 (ปี พ.ศ.2471) มีช่วงคลื่นความถึ่อยู่ที่ 500 เฮิร์ซ ถึง 1.5 เมกะเฮิร์ซ และในเดือนเมษายน ปี ค.ศ.1929 (ปี พ.ศ.2475) มีการวางจำหน่ายเครื่องส่งสัญญาณความถี่มาตรฐาน ซึ่งเป็นเครื่องสั่นที่เสถียรซึ่งใช้สำหรับการสอบเทียบหรือการอ้างอิงความถี่  โดยบริษัท เจเนรัล เรดิโอ จำกัด ด้วยความถี่ที่ 50 กิโลเฮิร์ซ
ภาษามายายูกาตัน
ภาษามายายูกาตัน (; มายายูกาตัน: , , , แปลตรงตัวได้ว่า "คำพูดแบบเรียบ") เป็นภาษามายาที่พูดในคาบสมุทรยูกาตันและทางเหนือของเบลีซ เจ้าของภาษาไม่ได้เรียกชื่อภาษาโดยมีคำขยายว่า "ยูกาตัน" แต่เรียกว่า "คำพูดแบบเรียบ/มายา" ในภาษาของตน และเรียกเพียงแค่ "(ภาษา) มายา" ในภาษาสเปน นักภาษาศาสตร์เป็นผู้เพิ่มคำว่า "ยูกาตัน" เข้าไปในชื่อภาษาเพื่อแยกความแตกต่างอย่างชัดเจนจากภาษาอื่น ๆ ในตระกูลภาษามายา (เช่น Kʼicheʼ และ Itzaʼ) ดังนั้น การใช้ศัพท์ "มายายูกาตัน" ในการอ้างถึงภาษานี้จึงเป็นเพียงศัพท์เฉพาะวงการหรือการตั้งชื่อใหม่เท่านั้น
ในรัฐยูกาตังและบางส่วนของกัมเปเช ตาบัสโก เชียปัส และกินตานาโรในเม็กซิโก ภาษามายายูกาตันยังคงเป็นภาษาแม่ของประชากรราว 800,000 คนในปัจจุบัน อาจมีผู้พูดภาษานี้ประมาณ 6,000 คนในเบลีซ
ประเทศคอซอวอในโอลิมปิกเยาวชนฤดูร้อน 2018
ประเทศคอซอวอ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคอซอวอเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 5 ชนิดกีฬา ผลการแข่งขันครั้งนี้ประเทศคอซอวอได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศจอร์แดนในโอลิมปิกเยาวชนฤดูร้อน 2018
ประเทศจอร์แดน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติจอร์แดนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน ชนิดกีฬา ผลการแข่งขันครั้งนี้ประเทศจอร์แดนได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
บาสเกตบอล.
ตระกูลภาษามายัน
ประเทศปากีสถานในโอลิมปิกเยาวชนฤดูร้อน 2018
ประเทศปากีสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติปากีสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศปากีสถานได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศมาซิโดเนียในโอลิมปิกเยาวชนฤดูร้อน 2018
ประเทศมาซิโดเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติมาซิโดเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 6 ชนิดกีฬา ผลการแข่งขันครั้งนี้ประเทศมาซิโดเนียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ภาษายูคาเท็กมายา
เมโสอเมริกา
ประเทศศรีลังกาในโอลิมปิกเยาวชนฤดูร้อน 2018
ประเทศศรีลังกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติศรีลังกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 7 ชนิดกีฬา ผลการแข่งขันครั้งนี้ประเทศศรีลังกาได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศอัฟกานิสถานในโอลิมปิกเยาวชนฤดูร้อน 2018
ประเทศอัฟกานิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอัฟกานิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศอัฟกานิสถานได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ภาษาเกชัว
ภาษาไอมารา
ภาษาไอมารา เป็นภาษาตระกูลไอมาราที่พูดโดยชาวไอมาราแห่งเทือกเขาแอนดีส เป็นหนึ่งในภาษาพื้นเมืองในทวีปอเมริกาเพียงไม่กี่ภาษาที่มีผู้พูดมากกว่าหนึ่งล้านคน ภาษาไอมาราเป็นภาษาทางการร่วมกับภาษาสเปนในโบลิเวีย นอกจากนี้ยังมีผู้พูด (ในระดับที่น้อยกว่ามาก) ในชุมชนบางแห่งทางตอนใต้ของเปรูและทางตอนเหนือของชิลีที่ซึ่งภาษานี้เป็นภาษาชนกลุ่มน้อยที่ได้รับการยอมรับ
นักภาษาศาสตร์บางคนอ้างว่าภาษาไอมารามีความสัมพันธ์ทางเชื้อสายกับภาษาตระกูลเกชัวซึ่งมีจำนวนผู้พูดมากกว่า อย่างไรก็ตาม การอ้างดังกล่าวถูกโต้แย้ง แม้ว่าภาษาทั้งสองจะมีความคล้ายคลึงกันจริง (เช่นในแง่สัทวิทยา) แต่ความเห็นข้างมากในหมู่นักภาษาศาสตร์ในปัจจุบันคือ ความคล้ายคลึงเหล่านั้นน่าจะเป็นลักษณะประจำเขตที่เกิดจากการดำรงอยู่ร่วมกันเป็นเวลานานมากกว่าจะเป็นการเปลี่ยนแปลงที่แตกแขนงมาจากภาษาดั้งเดิมร่วมกัน
ภาษาไอมาราเป็นภาษาคำติดต่อและยังเป็นภาษาคำควบมากพยางค์ในระดับหนึ่ง มีการเรียงลำดับคำแบบประธาน–กรรม–กริยา
ภาษาตระกูลเกชัว
ประเทศอินโดนีเซียในโอลิมปิกเยาวชนฤดูร้อน 2018
ประเทศอินโดนีเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอินโดนีเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน คน ใน ชนิดกีฬา ผลการแข่งขันครั้งนี้ประเทศอินโดนีเซียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศฮอนดูรัสในโอลิมปิกเยาวชนฤดูร้อน 2018
ประเทศฮอนดูรัส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฮอนดูรัสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศฮอนดูรัสได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศเอริเทรียในโอลิมปิกเยาวชนฤดูร้อน 2018
ประเทศเอริเทรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอริเทรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 2 ชนิดกีฬา ผลการแข่งขันครั้งนี้ประเทศเอริเทรียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศเอสโตเนียในโอลิมปิกเยาวชนฤดูร้อน 2018
ประเทศเอสโตเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอสโตเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน คน ใน ชนิดกีฬา ผลการแข่งขันครั้งนี้ประเทศเอสโตเนียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ประเทศไนเจอร์ในโอลิมปิกเยาวชนฤดูร้อน 2018
ประเทศไนเจอร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติไนเจอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศไนเจอร์ได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
สันทุก รุอิต
ทีมผสมในโอลิมปิกเยาวชนฤดูร้อน 2018
ทีมผสม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 มีนักกฬาที่มาจากหลายคณะกรรมการโอลิมปิกแห่งชาติร่วมทีมกันแข่งขัน มีนักกีฬาเข้าร่วมแข่งขันจำนวน คน ใน ชนิดกีฬา ผลการแข่งขันครั้งนี้ทีมผสมได้รับเหรียญรางวัลแบ่งเป็น 13 เหรียญทอง 13 เหรียญเงิน และ 13 เหรียญทองแดง รวมทั้งหมด 39 เหรียญ
โมเลคิวลาร์แกสโตรโนมี